През Сръбско-българската война в 1885 година командва опълчението в Царибродската околия, 4-ти пехотен плевенски полк и Долноневлянския отряд, който прикрива направлението Пирот – Суково – Врабча – Трън – Брезник. Взема участие в боевете при Мало Малово и Бански дол (2 ноември) и Сливнишкото сражение (5 – 7 ноември). При Пиротското сражение войските командвани от капитан Букурещлиев са в резерва на Главния отряд.